cyanic-selkie/wikianc huggingface dataset:
Johnny Bravo (hahmo)
Näyttelijänä
Myöhemmin Bravo sai uuden tilaisuuden näyttelemiseen, kun eräs tuottaja tarjosi hänelle roolia tulevassa elokuvassa Lunch Lady Surprise, jossa Bravo pääsisi näyttelemään pääosaa yhdessä Don Knottsin, Jessica Bielin, hobitin ja Alec Baldwinin kanssa. Tuotannon aikana hänen roolinsa kuitenkin pyyhitään pois ja Bravon tilalle palkataan CGI versio Mark Hamillista.
Richard Beckinsale
Richard Beckinsale (6. heinäkuuta 1947 – 19. maaliskuuta 1979) oli englantilainen näyttelijä, joka tunnetaan parhaiten roolistaan Lennie Godberina suositussa BBC:n tilannekomediasarjassa Hilut kintuissa.
1970-luvun tilannekomediatähti
Beckinsale lopetti Rising Dampin vuonna 1977. Samana vuonna Hilut kintuissa päättyi, kun Beckinsalen hahmo Godber vapautettiin viimeisessä jaksossa vankilatuomiostaan. Sen jälkeen hän näytteli yhdessä Ronnie Barkerin kanssa Hilut kintuissa -sarjan spin-offissa Going Straightissa, jossa heidän rikollishahmonsa aloittelevat uutta elämää.
Valmistumaton työ
Beckinsale oli myös kuvaamassa elokuvaa Bloody Kids, johon otettiin uusi päänäyttelijä hänen kuolemansa jälkeen. Hänen hahmonsa elokuvassa oli paljon kovaluonteisempi kuin ne, joita hän oli esittänyt aiemmin. Kolme päivää hänen kuolemansa jälkeen Going Straight sai BAFTA-palkinnon. Selvästi ahdistunut Barker toimitti lyhyen mutta tunteikkaan kiitospuheen kunnianosoituksena vastanäyttelijälleen.
Bentsoyyliperoksidi
Bentsoyyliperoksidi tai dibentsoyyliperoksidi tai bentsoyylisuperoksidi (ATC-koodi: D10AE01) on lääkeaine, jota käytetään laajalti keskivaikeaksi luokiteltavan aknen hoitamiseen. Sitä myydään Suomessa useimmiten kauppanimellä Basiron AC.
Kemiallisesti dibentsoyyliperoksidi on orgaaninen peroksidi eli siinä on happi-happisidokseen kiinnittynyt kaksi bentsoyyli-ryhmää. Sen kemiallinen kaava on C14H10O4 ja rakennekaava C6H5-COO-OOC-C6H5 sekä moolimassa 242.23 g/mol ja CAS-numero 94-36-0. Joskus se saatetaan lyhentää muotoon Bz2O2. Kemialliselta luonteeltaan se on radikaali-initiaattori eli happi-happi-sidoksen vuoksi se käynnistää reaktion, jossa syntyy radikaaleja.
Hiitola
Kylät (1939)
Alakokkola, Asila, Haapalahti, Haukkavaara, Hiitola (kirkonkylä), Huiskonniemi, Hännilä, Iitula, Ivankoski, Kavonsalmi, Kilpola, Kopsala, Koukunniemi, Kuoksjärvi, Kyläjärvi, Kylälahti, Kylät, Laurola, Lipola, Mustola, Nehvola, Petkola, Piimälä, Pohjiinkylä, Pukinniemi, Päijälä, Raivattala, Siisiönmäki, Sirsjärvi, Telkinniemi, Tenhola, Tiurula, Tounaa, Tujula, Ulaskanniemi, Unkola, Uusikylä, Vaavoja, Valtola, Veijala, Yläkokkola.
Pirjo Bergström
Bergström opiskeli Sibelius-Akatemiassa. Hänen pianonsoiton opettajansa oli Martti Paavola ja klassisen laulun opettajansa Mirjam Helin.
Bergströmin asuinpaikka hänen viimeiset vuotensa oli Lallukan taiteilijakoti. Hän sai valtion taiteilijaeläkkeen keväällä 2008.
Jean Ziegler
Ziegler valittiin 1967 Sveitsin kansallisneuvostoon eli parlamentin alahuoneeseen sosiaalidemokraattisen puolueen listoilta. Hän on istunut siellä kahteen otteeseen, 1967–1983 ja 1987–1999. Vuosina 2000–2008 hän oli YK:n elintarvikevaltuutettu. Ziegler toimi 2008–2012 ja uudestaan vuodesta 2013 eteenpäin YK:n ihmisoikeusvaltuutetun toimiston neuvoa antavassa komiteassa.
Ziegler on yksi merkittävimmistä vaihtoehtoisen globalisaation kannattajista. Hän on kirjoittanut aiheesta useita kirjoja, ja jo vuonna 1964 julkaistussa teoksessa Sociology of the New Africa Ziegler hyökkäsi imperialismin, kapitalismin ja epäoikeudenmukaisuuden kimppuun.
Hiittinen
Maantiede
Hiittisten suurimmat kylät ovat Hiittinen, Högsåra, Kasnäs ja Rosala, joista Rosala on väkiluvultaan suurin. Hiittisten kylässä on seurakunnan kirkonkylä, ja siellä sijaitsevat monet tärkeät palvelut ja Hiittisten puukirkko.
Väestö
Seuraavassa kuvaajassa on esitetty Hiittisten väestönkehitys kymmenen vuoden välein vuosina 1880–1960.
Hiittinen oli vuodesta 1963 kaksikielinen kunta, jossa enemmistön kieli oli ruotsi, sitä ennen yksikielisesti ruotsinkielinen. Vuoden 1960 väestönlaskennan mukaan Hiittisten 901 asukkaasta suomenkielisiä oli sata ja loput 801 ruotsinkielisiä. Ruotsinkielisten osuus väestöstä oli 88,9 prosenttia.
Lepät
Kuvaus
thumb|150px|vasen|Leppä kukkii keväällä ennen lehtien puhkeamista. Lepät ovat kesävihantia yksikotisia puita tai pensaita. Kuori on tummanharmaa tai harmaa. Talvisilmut ovat yleensä perällisiä ja 4–6 mm:n pituisia. Lehdet kasvavat kierteisesti ja lehtilapa on yleensä ehyt.
Lepät kukkivat tavallisesti ennen lehtien puhkeamista. Hedekukinto on pitkä norkko. Emikukinto on lyhyt ja puutuu koivuista poiketen vanhetessaan tummanruskeaksi, kovaksi, käpymäiseksi ja runsaan sentin mittaiseksi siemennorkoksi, joka jää kiinni oksaan seuraavaksi talveksi. Hedelmä on pieni ja ruskea, siivetön tai kapealti siipipalteinen pähkylä.
Sarvivalas
Elintavat
Sarvivalaat ovat laumaeläimiä, jotka elävät tyypillisesti 3–8 valaan laumoissa. Silloin kun ne muuttavat, laumoissa saattaa olla useita satoja tai tuhansia valaita. Sarvivalaiden pääasiallista ravintoa ovat kalat, mustekalat ja äyriäiset. Niiden ainoa luontainen vihollinen on miekkavalas. Ei ole täyttä selvyyttä, mihin sarvivalas pitkää syöksyhammastaan käyttää. Yleisimmän teorian mukaan sillä on kuitenkin merkitystä vain urosvalaiden keskinäisessä kilpailussa.
Palilalia
Palilalia on pakonomainen omien sanojen tai lauseiden toistohäiriö. Se on oireena arviolta 6–15 prosentilla Touretten oireyhtymästä kärsivistä.
Mstislav Rostropovitš
Hän oli kirjailija Aleksandr Solženitsynin ystävä ja antoi tälle turvapaikan kodissaan. Tämä ärsytti viranomaisia, ja Rostropovitšin ja hänen vaimonsa matkustamista rajoitettiin. Poliittisten mielipiteidensä vuoksi hän lähti maanpakoon 1974 ja sai Yhdysvaltojen kansalaisuuden, ilmoittaen palaavansa kotimaahansa vasta kun saa täyden taiteellisen vapauden toimia siellä. Neuvostoliiton romahdettua hän sai sitten Venäjän kansalaisuuden. Rostropovitš oli tunnettu ihmisoikeusaktivisti, joka muun muassa esiintyi Berliinin muurilla sen murtuessa.
M/S Corn Lily
M/S Corn Lily  on turkkilaisen Cornships Management -yhtiön omistukseen rekisteröity monikäyttöinen rahtilaiva. Alus on rakennettu vuonna 1988 Miho Shipyard Co. Ltd. -nimisellä telakalla, Japanissa. Alus on rekisteröity Maltan lipun alle ja sen kotisatama on Valletta.
Hollolan seurakunta
Hiippakuntayhteydet
1500-luvulla uskonpuhdistuksessa Hollola määriteltiin kuuluvaksi Viipurin hiippakuntaan. Suuren Pohjan sodan jälkeen, kun Viipuri menetettiin Uudenkaupungin rauhassa Venäjälle, Viipurin piispanistuin siirtyi Porvooseen 1723. Sodan venäläisen miehitysvaiheen isonvihan aikana Hollolan kirkkoherra siirtyi Ruotsiin, ja miehittäjät määräsivät Orimattilan kirkkoherran hoitamaan Hollolan kirkkoherran tehtäviä sekä tähän liittyen myös keräyttämään verot.
Kukkia
Järvi
Järven pinta-ala on 4 390 hehtaaria eli 43,9 neliökilometriä. Se on ulkomitoiltaan 14,7 kilometriä pitkä ja 11,9 kilometriä leveä, mutta järven rantaviiva mutkittelee kovasti ja sen vesialue on pirstoutunutta. Järvellä ei ole suuria järvenselkiä, mutta sillä on kaksi suurempaa järvialuetta. Niitä yhdistää Haikanvuoren ja Vankoniemen niemien välinen kapeikko, jossa sijaitsee Evinsalon (170 ha) saari. Kapeikon itäpuolella aukeaa Lehtisaarenselkä ja sen länsipuolella Lehtisaarenselkää suurempi mutta myös erittäin saaristoinen järvialue. Nämä muodostavat yhdessä yli puolet Kukkiasta.
Järven läntisen järvenosan eteläpää, jota kutsutaan Mämminseläksi, on melko saaretonta ja avointa verrattuna muihin järvenosiin. Selän lounaispuolella sijaitsee suuri Isosaari, jonka ympäristö on saarien takia sokkeloista vesialuetta ja joka on siksi suojassa järvenselän tuulilta. Isosaaren kaakkoispuolella sijaitsee kaksi lahtea. Majaanlahti on 1,7 kilometriä pitkä ja Talvitiensuunlahti on 750 metriä pitkä. Järven Kukkianvirran lasku-uoma sijaitsee Talvitiensuunlahden eteläpäässä. Mämminselän pohjoispuolella ja suuren Evinsalon länsipuolella aukeaa laaja ja runsaslukuinen saaristo. Se on 6,7 kilometriä pitkä ja 2,9 kilometriä leveä. Järvenosalla on kolme maininnan arvoista lahtea. Evinsalosta pohjoiseen työntyy kaksikilometrinen Mustilahti, joka on perältään melko kapea. Lännempänä edellisen lahden rinnalle pohjoiseen työntyy Rajalansaaren ohi Rihanselkä, joka on 2,2 kilometriä pitkä ja 1,3 kilometriä leveä. Järvialueen etelärannalla sijaitsee Ansiolahti, joka on 1,1 kilometriä pitkä ja 400 metriä leveä. Järvi jatkuu vielä läntisen järvenosan länsipäässä kohti pohjoista, missä 1,5 kilometriä pitkän Holjansalmen pohjoispäässä avautuu Haltianselkä. Haltianselkä on järvenosana 3,6 kilometriä pitkä ja 2,2 kilometriä leveä, mutta avoimena järvenselkänä se on tätä pienempi.
Luontoarvot
Järvi on Natura 2000 -ohjelmassa oleva (FI0328004) suojelualue. Harvinaiset vesikasvit ormio ja raani kasvavat täällä.
Hinnerjoki
Kylät
Hinnerjoki, Korpi ja Vaaljoki.
Ágios Ioánnis Réntis
Ágios Ioánnis Réntis sijaitsee noin kuusi kilometriä Ateenan keskustasta länteen ja se on käytännössä Pireuksen ja samalla Ateenan esikaupunkialuetta. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Níkaia-Ágios Ioánnis Réntiksen kunnaksi yhdessä Níkaian kanssa, jolloin se muuttui uuden kunnan kunnallisyksiköksi.
Jatkosodan hyökkäysvaiheen ilmasotatoimet
Alkuajat
pienoiskuva|Brewster Buffalo F2A Jatkosodan alun hyökkäysvaiheessa Suomi oli paremmin varustautunut kuin talvisodassa. Suomen ilmavoimilla oli käytössään hyökkäysvaiheen alussa noin 550 lentokonetta ja suomalaisilla oli ilmaherruus koko hyökkäysvaiheen ajan. Sota aloitettiin Bristol Blenheimillä ja päähävittäjänä oli yhdysvaltalainen Brewster F2A "Buffalo".
Suomalaisten maahyökkäystä tukemaan asetettiin hieman aiemmin lakkautetun Le.R 1:n laivueet Le.Lv 12 ja Le.Lv 16, joiden tehtäviksi käskettiin tiedustelu, pommitus, valokuvaus, tykistön tulenjohto sekä lentolehtisten pudotus. Laivueet alistettiin VII AK:lle, mutta Le.Lv 12 sai lisäksi tehtävän suorittaa tiedustelutehtäviä myös VI AK:lle. Le.Lv 12:n kalustona olivat sodan alkuvaiheessa 1. lentueella Curtiss Hawk 75A (CU), 2. lentueella Gloster Gladiator (GL) ja 3. lentueella Fokker C.X (FK). Le.Lv 16:n kalustona oli puolestaan 1. lentueella GL-koneita, 2. lentueella Westland Lysander ja 3. lentueella FK-koneita. Näistä CU- ja GL-koneet olivat hävittäjiä, FK-koneet tiedustelu ja syöksypommituskoneita, ja LY-koneet tiedustelukoneita, niillä voitiin suorittaa pommituksia pommikuorman ollessa maksimissaan 250 kg, tavallisesti käytettiin kuitenkin huomattavasti pienempää määrää. Myös CU-koneet oli mahdollista varustaa pommein, pommikuorman ollessa suurimmillaan 150 kg. Kaikki edellä mainitut koneet olivat vanhentuneita ensilinjan toimintaan. Hyökkäyksen ilmatuen lisäämiseksi Ilmavoimien komentaja määräsi hävittäjäkonein varustetun Le.R 2:n toimimaan Karjalan armeijan suojana, ylläpitämään alueella ilmanherruutta sekä suojaamaan Le.Lv 12:n ja Le.Lv 16:n koneita näiden tehtävissä sekä osallistumaan maataisteluihin. Pommikonein varustettu Le.R 4 sai puolestaan määräyksen suorittaa pommituksia tarpeen mukaan. Hävittäjäkonein varustettu Le.R 3 määrättiin vastaamaan kotirintaman puolustuksesta. pienoiskuva|Westland Lysander pienoiskuva|vasen|[[Gloster Gauntlet oli jo jatkosodan hyökkäysvaiheen aikana vanhentunut, joten suomalaiset käyttivät sitä tiedustelu- ja harjoituskoneena]]
Laatokan Karjalan valtaus
Tähän mennessä suomalaiset maajoukot olivat olettaneet, että ilmanherruus oli kiistämättömästi suomalaishävittäjien hallussa eivätkä olleet välittäneet suojautua koneiden lähestyessä, mikä oli muutamassa tapauksessa johtanut merkittäviin tappioihin viholliskoneiden hyökätessä maajoukkoja vastaan. 13. heinäkuuta IV ja II AK:n alueilla toiminut Le.Lv 14 oli saanut käskyn luovuttaa CU-koneensa Le.R 3:n Le.Lv 32:lle, jolta laivue sai vaihdossa FR-koneita. Käsky toimeenpantiin heti. Le.Lv 26 suoritti 16.- 17. heinäkuuta maataistelulentoja Uuksunjoella ja Helylässä saaden osumia autoihin ja ilmatorjunnan asemiin. Koneidenluovutuksen aiheuttaneen sekaannuksen takia Kar.A:n tiedustelu oli jonkin aikaa lähes kokonaan Le.Lv 16 varassa, joka suoritti tiedustelulennot toiminta-alueensa eteläosassa. pienoiskuva|vasen|Puna-armeijan käytössä ollut [[Polikarpov I-15, yleinen vielä hyökkäysvaiheessa]] Tiedustelevat koneet suorittivat usein myös rynnäkköjä havaitsemiaan viholliskolonnia ja joukkokeskityksiä vastaan. Le.Lv 16:n tilanne helpotti vasta 24. heinäkuuta, jolloin Le.Lv 12:n 2. lentue suoritti ensimmäiset tiedustelulentonsa FR-koneilla. Samana päivänä ylipäällikkö pysäytti toistaiseksi Kar.A:n hyökkäyksen. Laivueet Le.Lv 12 ja Le.Lv 16 jäivät Kar.A:n alueelle jatkaen tiedustelutoimintaansa.
Karjalankannaksen valtaus
Elokuun alkupuolella vihollisen ilmatoiminta hiljeni II AK:n hyökkäysalueella merkittävästi, jolloin ilmavoimien komentaja palautti omaan komentoon ottamansa Le.Lv 28:n takaisin Le.R 2:n komentoon ja laivueen päätehtäväksi määrättiin Kar.A:n suojaus Aunuksen kannaksen keski- ja pohjoisosissa. Laivue aloitti siirtymisen Laatokan pohjoispuoliselle alueelle 6. elokuuta alkaen, mutta osallistui vielä toistaiseksi myös Kannaksen alueen taisteluihin, sillä 7. elokuuta annetussa käskyssä määrättiin hävittäjälaivueet Le.Lv 24, Le.Lv 28 ja pommituslaivue Le.Lv 44 keskittämään toimintansa 8. elokuuta aamusta alkaen linjan Elisenvaara-Hiitola itäpuolella oleviin teihin tärkeimmän hyökkäyskohteen ollessa tieosan Elisenvaara-Kurkijoki-Alakokkola jälkimmäinen osuus. Käskyssä hävittäjälaivueet määrättiin siis erityisesti maataistelutehtäviin. 8. elokuuta sää oli sateinen ja pilvet matalalla, mutta laivueet suorittivat joitakin hyökkäyksiä maamaaleja vastaan annetun käskyn mukaisesti. Myös etelämpänä toiminut Le.Lv 32 suoritti sinä päivänä nelikoneisin partioin rynnäkköjä viholliskolonnia vastaan tuhoten ja vaurioittaen useita kuorma-autoja sekä aiheuttaen neuvostojoukoille lisäksi mies- ja hevostappioita.
Eteläslaavilaiset kielet
Eteläslaavilaiset kielet ovat lähinnä Balkanin alueella puhuttuja kieliä. Ne kuuluvat indoeurooppalaisen kielikunnan slaavilaiseen haaraan. Kielistä sloveenia ja kroaattia kirjoitetaan latinalaisin aakkosin. Bulgariaa ja makedoniaa kirjoitetaan kyrillisin aakkosin. Serbiaa, montenegroa ja bosniaa kirjoitetaan sekä latinalaisilla että kyrillisillä aakkosilla.
Pohjahiivaolut
Pohjahiivaolut on olut, joka valmistetaan pohjahiivakäymisellä. Yleisesti ottaen ne ovat pehmeämpiä kuin pintahiivaoluet, jotka valmistetaan pintahiivakäymisellä.
Jeremy Lin
NBA-ura
Linistä tuli kauden 2011–2012 loputtua rajoitettu vapaa pelaaja. Hän allekirjoitti kolmivuotisen, 25 miljoonan dollarin sopimuksen Houston Rocketsin kanssa, johon Knicks sai halutessaan vastata samanlaisella tarjouksella. Knicks kuitenkin päätti hankkia Portland Trail Blazersistä toisen pelintekijän Raymond Feltonin, ja antoi edellisen kauden komeetan vaihtaa seuraa.
Honkilahti
Kylät
Auvainen, Haveri, Honkilahti (Kirkonkylä), Komoinen, Lellainen, Löyttylä, Mannila
Vihan hedelmät
Vastaanotto
Vastalauseista huolimatta kirjasta tuli valtavan suosittu lukijoiden keskuudessa. Useimmissa oklahomalaisissa kirjakaupoissa teos oli ilmestymisen aikoihin myyntilistan ykkösenä, ainakin jos Tuulen viemää jätettiin pois laskuista. Toisaalta Steinbeck-asiantuntija John Timmerman pitää Vihan hedelmiä mahdollisesti jopa 1900-luvun yhdysvaltalaisen kirjallisuuden perinpohjaisimmin keskusteltuna romaanina, kun otetaan huomioon kritiikki, arvostelut ja yliopistojen luokkahuoneet.
Puumuurat
Puumuuriin kuuluu 59 sukua ja 227 lajia.
Miehikkälä
Historia
Miehikkälän kunnanjohtajaksi valittiin 18. kesäkuuta 2007 Vesannon kunnanjohtajana toiminut Markku J. Forss. Virka tuli avoimeksi, kun aiempi kunnanjohtaja Kari Heikkilä valittiin Ähtärin kunnanjohtajaksi. Vuoden 2012 alusta kuntaa johti Antti Jämsén, vuodesta 2016 Arto Ylönen ja vuodesta 2023 lähtien Anne Ukkonen.
Hallinto
Vuosina 2008–2009 harkittiin kuntaliitosta, jossa Miehikkälä, Virolahti ja Hamina olisivat yhdistyneet. Miehikkälä jäi liiton ulkopuolelle. Neuvottelut virisivät uudelleen 2011, mutta Miehikkälä linjasi pysyvänsä itsenäisenä ainakin valtuustokauden loppuun eli vuoteen 2017.
Talous
Vuonna 2016 eniten yhteisöveroa maksaneet yritykset olivat kuljetusliike Bernitz ja suurkeittiölaitteiden ja -varaosien maahantuonti- ja tukkuliike Restec.
Akhaia
Maantiede
Akhaian yhdistää Peloponnesoksen pohjoisenpuoleiseen Keski-Kreikkaan Ríon–Antírrion silta, joka ylittää Korintinlahden sen suun kohdalla. Akhaian pohjoisrannikkoa pitkin kulkevat sekä A8-valtatie että rautatie Ateenaan.
Antiikki
Akhaia on yksi Kreikan historiallisista maakunnista. Homeroksen Iliaassa ja Odysseiassa kreikkalaisia kutsutaan yleensä akhaijeiksi. Siksi on arveltu, että mykeneläisellä kaudella Akhaia olisi viitannut lähes koko Peloponnesokseen.
Young Americans
Taustaa
thumb|left|David Bowie vuonna 1975. Bowie oli huhtikuussa 1974 muuttanut New Yorkiin, Yhdysvaltoihin ja kiinnostunut paikallisesta musiikista, muun muassa soulista ja rhythm and bluesista. Samalla Bowie luopui tavaramerkikseen muodostuneesta glam rockista niin musiikillisesti kuin imagollisestikin ja siirtyi soul- ja funk-vivahteiseen ilmaisuun. Hän leikkautti hiuksensa lyhyiksi ja ryhtyi käyttämään siistejä pukuja esiintymisasuinaan. Myös hänen lauluäänensä kehittyi vahvaksi vibraton tukemaksi baritoniksi. Bowie myös kävi useiden tummaihoisten artistien, kuten Marvin Gayen, The Isley Brothersin sekä The Jackson 5:n konserteissa, ja tältä pohjalta syntyi albumin tyylilaji, jota Bowie itse kutsui nimellä ”plastic soul”.
Julkaisu ja vastaanotto
Albumi sai myönteistä palautetta erityisesti amerikkalaiskriitikoilta, jotka eivät koskaan olleet erityisen mielissään Bowien aiemmin esittämästä glam rock -musiikista.
Brisingr
Juoni
Eragon ja Saphira lentävät Feinsterin kaupunkia piirittävien vardeneiden luo ja auttavat näitä valloittamaan kaupungin. Taistelun lopussa kolme Galbatorixin maagia luovat varjon nimeltään Varaug luomaan tuhoa ja sekasortoa vardeneiden keskuuteen, mutta Eragon, Arya ja Saphira saavat hänet kolmisin hengiltä. Kirjan lopussa Oromis ja Glaedr, jotka osallistuvat haltioiden kanssa Gil'eadin valtaukseen, joutuvat kaksintaisteluun Murthagia ja Thornia vastaan, jonka aikana Murtagh surmaa Oromiksen Galbatorixin avulla. Thorn surmaa Glaedrin ruumiin, mutta hänen henkensä menee sydänten sydämeen.
Aleksandr Glazunov
Glazunovin teoksiin kuuluu muiden muassa kahdeksan sinfoniaa (yhdeksäs keskeneräinen ), konserttoja, balettimusiikkia ja kamarimusiikkia, kuten jousikvartettoja.
Tyhjiötekniikka
Tyhjiöt ja niiden käyttö
thumb|Hehkulampussa tyhjiötä tarvitaan hehkulangan suojaamiseksi hapettumiselta. Tyhjiöillä on erilaisia fysikaalisia etuja, joita hyödynnetään sovelluksissa : Ilmanpaineen tyhjiöön kohdistamaa voimaa voidaan käyttää esineiden paikallaan pitämiseen ja nostamiseen kuten imukupeissa. Paine-eroa hyödynnetään myös siirtämiseen muun muassa putkipostissa, imusuodatuksessa ja imureissa. Tavanomaiset pölynimurit pystyvät synnyttämään 600 torrin paineen. Lisäksi paine-eroa käytetään muovien muotoiluun.
Tyhjiön kaasut
Kaasuja vapautuu desorptiossa eli pintaan kiinnittyneiden molekyylien irtoamisprosessissa. Erityisen merkittävää desorptio on polaarisella vesimolekyylillä. Irtoamista voidaan nopeuttaa paahtamalla eli lämmittämällä laitteistoa. Jotta desorptio olisi vähäistä, tyhjiölaitteistossa on käytettävä oikeanlaisia materiaaleja. Esimerkiksi ruostunut rauta adsorboi eli pidättää pinnalleen huomattavasti enemmän kaasuja kuin ruostumaton teräs. Aineet, joilla on korkea höyrynpaine, sublimoituvat herkästi tyhjiössä. Tällaisia aineita ovat esimerkiksi öljyt, sormenjäljet ja sinkki. Kaasut voivat myös vapautua diffuusiolla metalleista. Lisäksi on mahdollista kaasujen permeaatio eli seinämien ja tiivisteiden läpäisy. Vuotoja voivat aiheuttaa rikkinäiset tiivisteet sekä huokoiset metallit ja hitsaussaumat. Pumpuista pääsee tyhjiökammioon sekä pumpattavia kaasuja että diffuusiopumppujen ja mekaanisten pumppujen öljyjen molekyylejä. Tämä paluuvirtaus pysyy yleensä melko muuttumattomana.
Kaasuvirtaus
Kaasuvirtausta kuvataan Knudsenin luvulla NK. Knudsenin luku lasketaan jakamalla keskimääräinen vapaa matka (matka, jonka molekyyli keskimäärin kulkee ennen törmäystä toiseen kaasutilaiseen molekyyliin) systeemin suuruudella, esimerkiksi putken halkaisijalla. Kun NK < 0,01, virtaus on viskoosista ja kaasumolekyylit törmäilevät toisiinsa paljon useammin kuin laitteiston seinämiin. Tässä tilassa molekyylit virtaavat pienempää painetta kohti yhtenäisenä ryhmänä ja lämpö pystyy kulkemaan johtumalla. Kun 0,01 < NK < 1, virtausta sanotaan välimuotoiseksi. Kun NK > 1, kaasu on niin harvaa, että molekyylit törmäilevät enimmäkseen laitteiston seinämiin. Tällöin puhutaan molekyylivirtauksesta. Molekyylivirtauksen tilassa molekyylit liikkuvat sattumanvaraisesti toisistaan riippumatta pienemmän molekyylitiheyden suuntaan ja lämmön siirtyminen säteilyn välityksellä korostuu. Karkeatyhjiöalueella virtaus on pääasiassa viskoosista ja suurtyhjiöalueella kaasu on molekyylitilassa. Ultratyhjiössä molekyyli voi liikkua satoja kilometrejä, ennen kuin se törmää toiseen kaasutilaiseen molekyyliin.
Viskoosisessa ja välimuotoisessa kaasuvirtauksessa pumppausteho ei tavallisesti ole suoraan verrannollinen paine-eroon, mutta konduktanssi määritellään kuitenkin samalla yhtälöllä. Molekyylivirtauksessa kaasunjohtavuus riippuu virtauskanavan muodosta ja kaasun ominaisuuksista. Putkien konduktanssi on tavallisesti sitä suurempi, mitä lyhyempi putki on ja mitä suurempi sen sisähalkaisija on. Viskoosisessa ja välimuotoisessa virtauksessa konduktanssiin vaikuttavat lisäksi paine-erot virtauskanavan eri osien välillä. Konduktanssi määrää suurimman mahdollisen pumppausnopeuden: pumppausnopeus missä tahansa pisteessä on aina pienempi kuin konduktanssi pisteen ja pumpun välillä. Pumppausnopeutta voi siis kasvattaa paitsi hankkimalla tehokkaampia pumppuja myös suurentamalla konduktanssia esimerkiksi lyhentämällä putkia.
Ajoainepumput
Vesisuihkupumppu on tavallisissa laboratorioissa yleinen tyhjiöpumppu. Vesi tulee putkesta suunnilleen nopeudella 30 m/s ja kuljettaa mennessään tyhjiökanavasta tulevia kaasuja. Loppupaine jää veden höyrynpaineen paikkeille eli noin 2 kilopascaliin. Vesisuihkupumpulla voidaan pumpata myös syövyttäviä aineita. Kaasusuihkupumpussa ajoaineena on ääntä nopeammin kulkeva kaasu, tavallisesti ilma. Höyrysuihkupumpussa käytetään yleensä vesihöyryä. Pumpulla saavutetaan noin 100 pascalin paine.
Öljyn paine on yleensä noin 200 pascalia, ja se on pumpun imu- ja poistoaukkojen välisen paine-eron teoreettinen yläraja. Käytännössä poistoaukon paine saa olla enintään 50 pascalia, mikä saadaan tavallisesti aikaan kiertosiipipumpulla. Diffuusiopumpulla ei saada täydellistä tyhjiötä, sillä öljyhöyry ja pumpattavan kaasun kevyet molekyylit liikkuvat diffuusiolla takaisin tyhjiötilaan. Öljyhöyryn tyhjiötilaan pääseminen pyritään estämään erilaisin estein ja loukuin, jotka kuitenkin pienentävät pumppaustehoa. Joissakin tilanteissa pumpussa käytetään öljyn sijasta elohopeaa, jos tyhjiöön ei saa kulkeutua hiilivetyjä.
Turbopumput
thumb|Turbopumpun läpileikkaus. Turbomolekyylipumppu eli turbopumppu on öljytön pumppu, jolla voidaan saavuttaa noin 10−8 pascalin tyhjiö. Turbopumpussa on siipipyörästö, jonka siivet pyörivät suurella nopeudella ja ohjaavat niihin osuvia kaasumolekyylejä poistoaukkoa kohti. Jotta siipien toiminta olisi tehokasta, niiden nopeuden on oltava lähellä molekyylien nopeuksia. Tavallinen pyörimisnopeus on 15 000–60 000 kierrosta minuutissa, joten pumpulta vaaditaan kestävää rakennetta. Turbopumppu pumppaa paremmin raskaita kuin kevyitä, nopeita molekyylejä. Turbopumpulla pitää olla taustapumppu, tavallisesti kiertosiipipumppu.
Kingdom Hearts (videopeli)
Another Side, Another Story
Final Mixissä, kun pelaaja suorittaa Proud-moodin nähdään salaisen lopun pidempi versio Another Side, Another Store [deep dive]. Sora seisoo keskellä öistä ruohikkoa. Sen jälkeen, pimeyden maailman hiekkarannalla lepää pullo, jossa on paperiin kääritty viesti. Hupulliseen mustaan kaapuun pukeutunut keltasilmäinen hahmo (Xemnas) saapuu paikalle. Näkymä siirtyy sateiseen kaupunkiin, jossa Roxas taistelee ensin sydämettömiä ja myöhemmin Rikua vastaan kahdella keybladellä, Mikin ilmestyessä lopussa myös paikalle. Samalla näkyy laskuri, joka satunnaisesti joko roomalaisilla numeroilla tai arabialaisilla numeroilla laskee kolmestatoista kahteen. Samalla Riku näkee mielessään muistoja Sorasta ja Kairista. Lopuksi Roxas tapaa Xemnaksen pimeyden maailmassa, Roxasin sanoessa tälle alkavansa saada muistonsa takaisin. Salainen loppu oli viittaus Kingdom Hearts II:een.
Mary Kingsley
thumb|Mary Henrietta Kingsley Mary Henrietta Kingsley (3. lokakuuta 1862 – 3. kesäkuuta 1900) oli englantilainen naispuolinen kirjailija ja tutkimusmatkailija, jonka matkat suuntautuivat Afrikkaan. Kingsley teki Afrikkaan kaksi matkaa, ensimmäisen vuonna 1893 ja toisen vuonna 1894, ja kirjoitti matkoistaan kaksi kirjaa, Travels in West Africa (1897) ja West African Studies (1899).
Gilbertus Porretanus
Gilbertus Porretanus (,, 1070 – 4. syyskuuta 1154) oli ranskalainen skolastinen loogikko ja teologi.
John Campbell-Jones
Michael John Campbell-Jones (21. tammikuuta 1930 Leatherhead, Surrey – 24. maaliskuuta 2020 Camden, Lontoo ) oli brittiläinen Formula 1 -kuljettaja. Hän osallistui kahteen Grand Prix -kilpailuun, mutta ei onnistunut keräämään yhtään MM-pistettä.
Ami Hauhio
Sarjakuvaura
Hauhion tyyliin vaikutti selvästi Flash Gordonin piirtäjä Alex Raymond ja muuta yhdysvaltalaiset tekijät, mutta hänen tyylinsä oli kulmikkaampaa ja kankeampaa. Hänen alkuperäispiirroksiaan on säilynyt vähän.
Mestaritappaja
Juonikuvaus
Arthur Bishop saa tehtäväkseen eliminoida perhetuttunsa, isänsä vanhan liikekumppanin "Big Harry" McKennan (Keenan Wynn). Arthur tekee työtä käskettyä aiheuttaen huonokuntoiselle McKennalle sydänpysähdyksen. Hautajaisissa hän tutustuu surmatun poikaan Steveen, jota näyttelee Jan-Michael Vincent.
Andréas Papandréou
Poliittinen ura
Papandréou palasi Kreikkaan vuonna 1959 johtamaan talouskehitysohjelmaa. Hänet nimitettiin 1960 Ateenan taloustutkimuksen instituutin johtoon ja Kreikan pankin neuvonantajaksi. Hänen isästään Geórgios Papandréousta tuli 1963 pääministeri, ja Andréas toimi hänen pääneuvonantajanaan. Andréas Papandréou luopui Yhdysvaltain kansalaisuudestaan ja valittiin Kreikan parlamenttiin 1964. Hänet nimitettiin heti valtioministeriöön, käytännössä apulaisministeriksi.
Kun everstit Geórgios Papadópouloksen johdolla kaappasivat vallan huhtikuussa 1967, molemmat Papandréout vangittiin. Geórgios kuoli kotiarestissa 1968, ja Andréas karkotettiin maasta. Maanpaossa Pariisissa hän perusti Panhelleenisen vapautusliikkeen (PAK) ja kiersi maailmaa protestoimassa sotilashallitusta vastaan. Hän piti CIA:ta vastuussa tapahtuneesta ja tuli yhä avoimemmin amerikkalaisvastaiseksi.
Pääministerinä
thumb|left|250px|Andréas Papandréou ja [[Bill Clinton (1994)]] Valtaanpääsynsä jälkeen hän toimi huomattavasti puheitaan maltillisemmin; Kreikka ei eronnut Natosta, eikä Yhdysvaltain joukkoja määrätty maasta. Kreikan jäsenyys Euroopan yhteisössä jatkui. Sisäpolitiikassa lähdettiin laajoihin, mutta kalliisiin uudistuksiin, kuten yleisen terveydenhuollon perustaminen ja laaja sosiaaliturva. Avioliittoa ja uskontoa koskevia lakeja uudistettiin vapaammiksi ja joitain valtion toimia keskitettiin.
Nostolava
Nostolava on korkealla sijaitseviin työkohteisiin pääsyä helpottava henkilönostin, jota käytetään erityisesti rakennustöissä sekä palonsammutus- ja pelastustehtävissä. Nostolavassa on kaiteiden ympäröimä lava eli työkori, jota voidaan liikuttaa pysty- ja usein myös sivusuunnassa nostokoneiston avulla. Nostolavaa voidaan ohjata joko työkorista tai maan pinnalta tai molemmista. Suuremmat nostolavat on rakennettu kuorma-auton alustalle, ja niistä käytetään myös nimityksiä nostolava-auto, nostokoriauto, puomiauto, koriauto, lava-auto ja skylift. Jotkin nostolavat ovat erillisellä ajoneuvolla vedettäviä, perävaunun kaltaisia hinattavia laitteita. Pienimmät nostolavat, kuten sisätiloissa käytettävät henkilönostimet, on varustettu pyörillä. Niissä nostotapa voi olla hydraulinen, pneumaattinen tai mekaaninen.
Sergei Gontšar
NHL
Ennen kauden 2004–2005 NHL:n työsulkua Gontšar oli yksi parhaimmista hyökkäävistä puolustajapelaajista NHL:ssä. Hänet valittiin kahdesti (2002 ja 2003) NHL:n toiseen tähdistökentälliseen. Lisäksi hän teki enemmän pisteitä kuin yksikään toinen NHL:n puolustajista kausilla 2000–2004, jolloin hän teki 74 maalia ja 241 pistettä Washingtonissa ja Bostonissa.
Vihtori Kosola
Lapuan liikkeen johtaja
Kosola edusti aluksi Kustaa Tiitun ja Artturi Leinosen tavoin Lapuan liikkeen maltillisempaa siipeä. Kun jyrkkä siipi alkoi maaliskuussa 1930 tapahtuneen Työn Äänen kirjapainon tuhoamisen jälkeen ohjata liikkeen suuntaa, siirtyi myös Kosola väkivaltalinjan tukijaksi. Hän oli etukäteen tiennyt suunnitellusta iskusta kirjapainoon ja vastustanut sitä, mutta iskun tapahduttua hän alkoi nopeasti puolustella sitä ja suojella sen tekijöitä sekä suunnitella kannattajineen uusia iskuja. Kosola kuului 72 miehen joukkoon, joka meni 9. huhtikuuta Vaasaan ilmoittautumaan mielenosoituksellisesti kirjapainon tuhoajiksi tai tuhoteon ”tukijoiksi”. Hänen allekirjoituksensa oli maaherralle jätetyssä tunnustuskirjelmässä ensimmäisenä.
Lapuan liikkeen jyrkkä siipi sai ulkoparlamentaarisella painostuksellaan Kallion hallituksen eroamaan, ja heinäkuun 1930 alussa kansanliikkeelle tarjottiin ministerinpaikkoja uuteen Svinhufvudin hallitukseen. Presidentti Lauri Kr. Relanderin on väitetty kaavailleen Kosolasta sosiaaliministeriä. Alkuun salkkuja tiukasti vaadittuaan kansanliikkeen johto päätti kuitenkin kieltäytyä välttääkseen ”panttivangiksi” eli epämieluisaan vastuuseen joutumisen. Lisäksi pääministeri P. E. Svinhufvud ja eräät muut kokoomuksen johtajat suhtautuivat ajatukseen torjuen, ilmeisesti osittain Kosolan ongelmallisen alkoholinkäytön vuoksi. Jälkeenpäin Kosola oli ilmeisesti katkera tilaisuuden menettämisestä.
Kosola oli vapusta 1930 alkaen Lapuan liikkeen äänenkannattajana ilmestyneen Aktivisti-lehden nimellinen vastaava päätoimittaja.
Isänmaallinen kansanliike
thumb|upright=1.25|IKL:n johto vastaanottamassa Italian lahjoittamaa Mussolinin rintakuvaa 7. kesäkuuta 1935 [[Musta Karhu|ravintola Mustassa Karhussa. Kosola on runsaimmilla arvomerkeillä varustettu mies, takana hänen vasemmalla ja oikealla puolellaan puolueen todelliset johtajat Vilho Annala ja Bruno Salmiala.]] Viranomaisten lakkauttaman Lapuan liikkeen seuraajaksi perustettiin Isänmaallinen Kansanliike (IKL), jonka ensimmäiseksi puheenjohtajaksi Kosola valittiin pian vapauduttuaan joulukuussa 1932. Kosola oli IKL:n tilaisuuksissa näkyvä hahmo kuolemaansa saakka, vaikka toiminnan keskus siirtyi Pohjanmaalta pääkaupunkiin ja puolueen profiili erosi selvästi Lapuan liikkeestä, sillä IKL:ssä korostettiin akateemisuutta, teoreettista ideologian kehittelyä sekä laillisia ja parlamentaarisia toimintatapoja. Vetovoimainen Kosola oli IKL:n keulakuva, ja hänet pyrittiin edelleen esittämään suurena ja karismaattisena johtajana. Todellisuudessa puoluetta kuitenkin johti professorikaksikko Vilho Annala ja Bruno Salmiala. Kosola oli suostunut puheenjohtajaksi osin vastentahtoisesti, sillä hän ei hyväksynyt kaikkia puolueohjelman kohtia. Hän ei koskaan pyrkinyt eduskuntaan.
Perhe
Vihtori Kosolan puoliso oli vuodesta 1908 Elin Olga Katariina Lahdensuo (ent. Lagerstedt, 1887–1977), jonka setä oli maalaisliittolainen poliitikko Jalo Lahdensuo. Heille syntyi viisi lasta, joista kaksi poikaa ja yksi tytär eli aikuisiksi. Vanhempi poika Pentti Kosola osallistui Lapuan liikkeen toimintaan ja oli tekijänä yhdessä kolmesta muilutusten yhteydessä tapahtuneesta henkirikoksesta: hän ampui humalassa heinjokelaisen suutarin Erik Mätön. Pentti Kosola kaatui hävittäjälentäjänä talvisodassa. Nuorempi poika Niilo Kosola tuli aluksi myös tunnetuksi Lapuan liikkeen aktiivina, mutta kohosi sotien jälkeen kokoomuksen kansanedustajaksi, ministeriksi ja eduskunnan toiseksi varapuhemieheksi.
Rami Saari (upseeri)
Rami Kalervo Saari (s. 31. toukokuuta 1966 Tarvasjoki ) on suomalainen kenraalimajuri ja  Puolustusvoimien henkilöstöpäällikkö 1.7.2022 alkaen. Hän on toiminut Maavoimien operaatiopäällikkönä 1.7.2018–31.7.2021 ja Pääesikunnan komentopäällikkönä 1.8.2021–30.6.2022.
Świnoujście
pienoiskuva|Katu Świnoujściessa. Świnoujście on kaupunki Puolan luoteisnurkassa Länsi-Pommerin voivodikunnassa. Kaupunki sijaitsee Usedomin ja Wolinin saarilla. Vuoden 2019 arvion mukaan Świnoujściessa asui 40 888 asukasta.
Martin Tauber
Martin Tauber (s. 4. marraskuuta 1976 ) on itävaltalainen uransa lopettanut maastohiihtäjä.
USS Jallao (SS-368)
Palvelus
Oltuaan koulutuksessa alus lähti 9. lokakuuta ensimmäiselle partiomatkalleen yhdessä USS Pintadon ja USS Atulen kanssa. Clarey's Crusheriksi nimetty ryhmä matkasi ensin Luzoninsalmeen, ja lokakuun lopulla Leytenlahden taistelun aikana alukset olivat tiedustelijoina Filippiinien ja Japanin välillä tehtävänään tuhota taistelusta selvinneet japanilaisalukset.
Illalla 25. lokakuuta alus kohtasi vaurioituneen kevyen risteilijän Taman, jolloin sukellusvene siirtyi hyökkäysasemaan. Alus laukaisi seitsemän torpedoa, joista kolme osui upottaen risteilijän. Alus jatkoi partiomatkaa 28. marraskuuta ja palasi Majuroon 10. joulukuuta.
Naurava kulkuri (kappale)
Seuraavana vuonna (1958) kappale levytettiin ensi kartaa suomeksi – nimenomaan Bertelmannin sovituksen ja sanoitusten pohjalta – esittäjänä Per-Erik Förars. Suomenkielisistä sanoituksista vastasi Reino Helismaa. Seuraavaksi hanuristi Kalle Palonen levytti kappaleesta instrumentaaliversion vuonna 1975. Vuotta myöhemmin ilmestyi Tapio Tammilehdon levytys, jossa sanoituksia oli muutettu siten, että kappaleen tarina sijoittuikin Suomeen. Vesa-Matti Loiri levytti kappaleen vuonna 1986 roolihahmonsa Jean-Pierre Kuselan nimellä. Kusela-hahmon tulkitsemana kappaleeseen on lisätty vielä ennestään naurua, mistä syystä levytys jäi hyvin ihmisten mieliin. Vesa-Matti Loiri esittelee kappaleessa erilaisia tapoja nauraa. Lisäksi esityksen lopussa Kusela putoaa tuoliltaan, mistä seuraa se, että hän ei pysty hillitsemään itseään ja nauraminen lisääntyy. Kuselan mainitsema Puppe on hänen pianistinsa, jota näyttelee Olli Ahvenlahti. Kusela on Spede Show'n sketsihahmoja. Kappaleen ensiesitys kuultiin tuossa ohjelmassa marraskuussa 1985, joskin eri versiona kuin levyllä.
Benjamin Buttonin uskomaton elämä
Juoni
Vuonna 1991 Daisy saa puhelun sosiaalityöntekijöiltä. He ovat löytäneet Benjaminin, joka on nyt olemukseltaan 12-vuotias ja asuu eräässä purkutuomion saaneessa rakennuksessa. Sosiaalityöntekijät soittivat Daisylle löydettyään hänen nimensä Benjaminin päiväkirjasta ja kertovat hämmentyneinä, että Benjaminin tila muistuttaa dementiaa. Daisy muuttaa siihen samaan hoitokotiin, jossa Benjamin vuosia sitten kasvoi, ja huolehtii Benjaminista tämän nuorentuessa lapsesta taaperoksi. Lopulta Benjaminista tulee fyysisesti vauva, ja hän kuolee Daisyn käsivarsille. Saatuaan Benjaminin tarinan päätökseen Daisy kuolee sairaalassaan New Orleansissa hurrikaani Katrinan lähestyessä kaupunkia.
Luettelo Jonna Tervomaan kappaleista
Luettelo ei sisällä 1980-luvulla julkaistuja lastenlauluja. Luettelossa ei mainita kappaleiden tekijöitä, mutta Tervomaan esittämien lainakappaleiden jälkeen on mainittu kappaleen alkuperäinen esittäjä. Luettelossa ei ole mainittu kaikkia kokoelmalevyjä, millä on julkaistu Jonna Tervomaan kappaleita. Albumiosuudessa on mainittu vain Tervomaan omat albumit ja albumit, joilla kappale on alun perin julkaistu.
Mouhijärvi
Historia
Mouhijärvi siirrettiin vuoden 1993 alussa Turun ja Porin läänistä Hämeen lääniin, mutta lääninvaihdoksen merkitys jäi vähäiseksi vanhojen läänien lakkauttamisen myötä vuonna 1997.
Ruokakulttuuri
Mouhijärven pitäjäruoiksi nimettiin 1980-luvulla ohrakakko ja pääsyltty.
Mudvayne
Debyyttilevyn L.D. 50 aikaan Mudvayne käytti promokuvissa ja keikoilla kasvomaaleja, minkä vuoksi yhtyettä kutsuttiin useasti Slipknotin kopioksi. Seuraavalla levyllä The End of All Things to Come maskeja ei enää esiintynyt, mutta yhtyeen sanoitukset olivat silti filosofiaan ja avaruuteen keskittyneitä. Kolmannesta Lost and Found -albumista lähtien Mudvaynen jäsenet ovat käyttäneet omia nimiään nimimerkkien sijaan.
Perustuslaillinen liberaalipuolue (Nicaragua)
Perustuslaillinen liberaalipuolue (esp. Partido Liberal Constitucionalista) on nicaragualainen puolue. Puolue erosi Liberal Internationalista 2005.
Jukka Lehtonen
Ura
Kaudella 1999–2000 hän pelasi Suomen kolmanneksi ylimmällä sarjatasolla Pieksämäen Tsempissä. Kaksi vuotta myöhemmin Lehtonen siirtyi kaudeksi Bad Saulgaun riveihin Saksaan Bundesliigaa porrasta alemmalle sarjatasolle ja sieltä myöhemmin Savonlinnan East-Volleyhin Suomen lentopalloliigaan. thumb|200px|left|Lehtonen Santasportin paidassa. East-Volleyn pudottua lentopalloliigasta Lehtonen solmi sopimuksen rovaniemeläiseen Napapiirin Pallokettuihin. Kaudet 2004–2005 ja 2005–2006 hän pelasi Napassa ja voitti kertaalleen Suomen Cupin.
Lehtonen valittiin myös lentopalloliigan raadin arvioimana tähtikentälliseen kolmannen kerran peräkkäin.
Pointer (langaton puhelin)
Pointer-hotspotteja merkitseviä kylttejä (katso kuva) on yhä näkyvissä joissakin paikoin Suomessa, esimerkiksi Helsingissä Mechelininkadun varressa.
Helsingin puhelinyhdistys (nyk. Elisa) oli avannut jo vuonna 1990 Telepoint-palvelun, jossa johdottoman puhelimen luurilla pystyi soittamaan puheluita muutoinkin kuin oman tukiaseman välityksellä. Tukiasemia oli aluksi 20 kappaletta Helsingin keskustan alueella. Vastaava palvelu oli käytössä myös Turussa.
Temur Ketsbaia
Temur Ketsbaia (, s. 18. maaliskuuta 1968) on georgialainen jalkapallovalmentaja ja entinen pelaaja. Kesäkuusta 2022 lähtien hän on toiminut Kyproksen jalkapallomaajoukkueen päävalmentajana.
Sirohemi
thumb|Sirohemin rakenne. Sirohemi on raudan ja sirohydrokloriinin muodostama tetrapyrroleihin kuuluva kompleksiyhdiste. Sirohemi on rakenteeltaan läheistä sukua hemille ja se esiintyy välttämättömänä koentsyyminä bakteereissa, kasveissa ja sienissä sulfiittien ja nitriittien aineenvaihdunnassa. Sirohemin kemiallinen kaava on C42H44FeN4O16, moolimassa 916,671 g/mol ja CAS-numero 52553-42-1.
Biosynteesi ja biologinen rooli
Sirohemi on olennaisena osana nitriittireduktaaseja ja sulfiittireduktaaseja. Nitriittireduktaasit pelkistävät nitriitit ammoniumioneiksi, joita eliöt voivat käyttää typen lähteenä ja sulfiittireduktaasit pelkistävät sulfiitit sulfideiksi, jotka toimivat rikin lähteenä eräissä aminohapposynteeseissä. Arkeissa ja eräissä hapettomissa olosuhteissa elävissä bakteereissa sulfiittireduktaasi on tärkeä osa solujen energiantuotantoa. Sirohemiryhmä on entsyymeissä sitoutuneena raudan ja rikin muodostamiin klustereihin.
Temur Ketsbaia
Ura valmentajana
Toukokuussa 2009 Ketsbaia siirtyi Kreikan mestariseura Olympiakosin päävalmentajaksi. Hänen pestinsä seurassa jäi kuitenkin lyhyeksi. Median ja fanien kritisoima Ketsbaia sai potkut syyskuussa 2009, vain päivää ennen Mestarien liigan lohkovaiheen alkamista. Saman vuoden lokakuussa Ketsbaia teki kaksivuotisen sopimuksen Georgian maajoukkueen kanssa.
Asklipieío (Argolis)
Asklipieío eli Asklipieío Epidávrou (Ασκληπιείο Επιδαύρου) on Kreikan kylä sekä samanniminen Epídavroksen kunnan kunnallisyksikkö (Δημοτική Ενότητα Ασκληπιείου, Dimotikí Enótita Asklipieíou) ja entinen itsenäinen kunta. Se sijaitsee Argoliksen alueyksikössä Peloponnesoksen alueella. Koko kunnallisyksikön väkiluku on 4 228 ja varsinaisen Asklipieíon kylän väkiluku 19 (vuonna 2011). Kunnallisyksikön suurin asutus on Lygourió, joka on Epídavroksen kunnan kuntakeskus.
thumb|none|300px|[[Epidauros|Epidauroksen Asklepieionin raunioita.]]
Magdalan Maria
Maininnat Raamatussa
thumb|Maria Magdaleenan kääntyminen. [[Paolo Veronese noin 1548.]] thumb|Jeesuksen ilmestyminen Maria Magdaleenalle. [[Aleksandr Ivanov 1835.]] Magdalan Maria mainitaan kaikissa neljässä evankeliumissa. Hänet mainitaan niissä 12 kertaa, joista yksi on vanhin historiallinen maininta hänen nimestään.
Identiteetti
Katolisessa messussa Marian juhlapäivänä luettiin vuoteen 1969 asti Luukkaan evankeliumin kertomusta langenneesta naisesta. Siitä alkaen on luettu sen sijaan Johanneksen evankeliumin kohtaa, jossa Maria todistaa Jeesuksen ylösnousemusta. Vuonna 2021 paavi Franciscus julisti, että Betanian Mariaa aletaan juhlia sisarustensa Martan ja Lasaruksen päivänä 29. heinäkuuta. Näin katolinen kirkko oli virallisesti erottanut langenneen naisen ja Betanian Marian Magdalan Mariasta.
Nicolas-Bernard Lépicié
Lépicié oli kahden kaivertajan, Renée-Elisabeth Marlién (1714–1773) ja François-Bernard Lépicién (1698–1755) poika. Hän opiskeli kaivertamista isänsä ohjauksessa ennen kuin aloitti taidemaalauksen opintonsa noin 1751 Carle van Loon ohjauksessa. Hän sai vuonna 1759 toisen palkinnon Prix de Rome mutta jäi Ranskaan. Vuonna 1764 hän suoritti hyväksytysti Académie Royalen maalauksella La Descente de Guillaume le conquérant en Angleterre. Sitten hän maalasi teokset Le Baptême du Christ (1765), Le Christ et les petits enfants (1767) ja La Conversion de Saül (1767). Vuonna 1769 hänet valittiin kuninkaan maalausakatemiaan maalauksellaan Achille et le Centaure. Hänestä tuli apulaisprofessori 1770 ja professori 1779. Hänen oppilaitaan olivat Jean-Baptiste Regnault, Carle Vernet, Henri-Pierre Danloux, Jean-Joseph Taillasson, Jean-Frédéric Schall ja Nicolas-Antoine Taunay.
Feloni
On olemassa myös ns. lyhyt feloni, jota käyttivät aiemmin lukijat. Nykyään lukija käyttää sitä vain tehtäväänsä vihittäessä.
OpenVMS
Ominaisuudet
Ikkunointijärjestelmänä ja työpöytäympäristönä toimii X Window Systemiin perustuva DECwindows. Ennen versiota V5.1 (1989) graafinen käyttöliittymä oli VWS/UIS. DECwindows yhtenäisti ikkunointijärjestelmien tuen DEC:llä: Ultrix käytti jo aiemmin X Window Systemiä. DECwindows lisää rajapintoja, lisäyksiä Xlib-kirjastoon (XUI-kirjaston) ja tuen Fortran, Ada ja Pascal-kielille. DECwindows sisälsi myös Display PostScript -laajennuksen. Myöhemmin XUI:n rinnalle tuli Motif-kirjasto ja ikkunointijärjestelmää kutsuttiin nimellä DECwindows Motif. Common Desktop Environment tuli käyttöön OpenVMS:ssa nimellä New Desktop.
Tiedostojärjestelmä
OpenVMS käyttää hakemistopolun erotinmerkkinä pistettä, jonka lisäksi tiettyjä merkkejä ei sallita nimissä. Kiellettyjä merkkejä ovat muun muassa lainausmerkit, asteriski, kenoviiva ja kauttaviiva, kaksoispiste, kulmasulut, kysymysmerkki, pystymerkki ja kontrollimerkit. Perinteisessä ODS-2-tiedostojärjestelmässä sallittuja merkkejä ovat alfanumeeriset merkit (A-Z, a-z, 0-9), dollarimerkki, alaviiva ja väliviiva. ODS-5-tiedostojärjestelmässä nimen pituus voi olla 236 8-bittistä (ISO Latin-1) tai 118 16-bittistä (UCS-2) merkkiä. Vanhoissa OpenVMS, DCL ja RMS versioissa tiedostojärjestelmä muutti nimet isoille kirjaimille. ODS-5 säilyttää merkin lajin. ODS-2:ssa hakemistot erotellaan pisteillä, tiedostotyypit erotetaan pisteellä ja tiedostoversio erotetaan puolipisteellä tai pisteellä ja hakemistot merkitään hakasulkujen tai kulmasulkujen sisään.
Salakieli
Suomen romanit pyrkivät vielä 1900-luvulla pitämään romanikielen vain romanien ymmärtämänä, eivätkä halunneet ulkopuolisten oppivan sitä. Vanhemmat romanit ajattelivat, että mitä vähemmän ulkopuoliset tietävät ryhmästä, sen tavoista ja kielestä, sitä vähemmän he voivat ryhmää vahingoittaa.
Luettelo E-koodatuista aineista
Antibiootit (E700–E799)
Ei e-kooddattuja aineita tässä ryhmässä.
Demilich
Demilich kuitenkin keräsi rivinsä kasaan Maryland Deathfest 2015 ja Tampere Metal Meeting 2016 -tapahtumiin.
Australia olympialaisissa
Australia on yksi niistä neljästä valtiosta, joka on osallistunut kaikkiin kesäolympialaisiin vuodesta 1896 alkaen. Vuosina 1908–1912 se tosin kilpaili Australaasian joukkueena yhdessä Uuden-Seelannin kanssa. Talviolympialaisissa Australialla oli ensimmäisen kerran edustaja Garmisch-Partenkirchenissä 1936. Kaikkiaan maa on saavuttanut 482 olympiamitalia (494, jos Australaasian mitalit lasketaan mukaan). Kesäolympialaisten mitalitilastossa maa on yhdestoista. Australia on toiminut kesäolympialaisten isäntämaana kahdesti: vuonna 1956 kisat käytiin Melbournessa ja vuonna 2000 Sydneyssä.
Jurassic World Evolution
Vastaanotto
Jurassic World Evolution sai vaihtelevia arvioita kriitikoilta. Metacritic-sivustolla se sai keskimäärin 69 pistettä sadasta. . IGN:n Dan Stapletonin mukaan peli vaikuttaa mobiilipelimäiseltä, ja antoi pelille arvosanaksi 4,8/10. Suomen Gamereactorin Ossi Mykkänen puolestaan kehui pelin grafiikoita ja äänimaailmaa.
Abidjan
Historia
Ranskalaiset siirtomaaisännät perustivat Abidjanin vuonna 1898 ja se sai kaupunginoikeudet vuonna 1903. Vuonna 1904 se yhdistettiin rautatiellä sisämaahan. Samoihin aikoihin kaupunkiin alkoi syntyä myöhemmin merkittäväksi kasvanut libanonilainen yhdyskunta.
George Steinbrenner
Steinbrenner syntyi Ohion Rocky Riverillä ja opiskeli Culver Military Academyssa, Williams Collegessa sekä Ohio State Universityssa.
Steinbrennerille myönnettiin NCAA:n The Flying Wedge Award. Hänen arvioitu pääomansa määrä vuonna 2007 oli 1,3 miljardia Yhdysvaltain dollaria. Hänet on nähty Seinfeldissä Larry Davidin ääninäyttelemänä, ja minisarjassa The Bronx Is Burning häntä esitti Oliver Platt.
Shmi Skywalker
Juoni
Myöhemmin Gliegg Lars -niminen mies ostaa ja vapauttaa Shmin, ja he menevät naimisiin ja saavat lapsen. Sittemmin Hiekkakansa-heimo kuitenkin kaappaa Shmin ja kiduttaa tätä. Anakin, joka on kasvanut jediritariksi, vaistoaa äitinsä tuskan ja lähtee Padmé Amidalan kanssa pelastamaan tätä. Anakin löytää äitinsä, mutta tämä on pysytellyt hengissä vain saadakseen nähdä poikansa vielä kerran, ja lopulta hän kuolee Anakinin käsivarsille. Anakinin valtaa ensin suru, mutta sitten ylitsepääsemätön raivo, ja hän tappaa koko heimon, mukaan lukien puolustuskyvyttömät aikuiset ja lapset. Shmi haudataan Larsin pihamaalle. Kuoleman aiheuttama tuska aloittaa Anakinin matkan kohti sith-muodonmuutosta.
Origami
Historia
Japanin ulkopuolisissa maissa on perustettu useita origamijärjestöjä, myös Suomessa. Monet ryhmät järjestävät origamiharrastajien kansainvälisiä kokoontumisia.
Välineet
thumb|100px|Taittoluut ovat eräs origamin apuväline
Louis Bertrand de Sivray
Taustaa
Nuori upseeri kohosi vallankumouksen aikana everstiksi. Napoleonin noustua konsuliksi Sivraylle myönnettiin Ranskan kunnialegioonan kunniamerkki, ja vähän myöhemmin hänestä tehtiin saman ritarikunnan upseeri.
Matti Riekki
Matti Riekki (s. 20. maaliskuuta 1974) on suomalainen musiikkitoimittaja ja tietokirjailija.
Riekki on kirjoittanut kirjat Timo Rautiainen & Trio Niskalaukaus- ja Sentenced-yhtyeistä.
Bysantin–sassanidien sota (527–532)
Neuvotteluja ja valmisteluja
thumb|Justinianus I Ravennassa sijaitsevassa mosaiikissa. Vuosina 528 ja 529 useat maanjäristykset ravistelivat Rooman Lähi-itää. Useat kaupungit vaurioituvat pahasti, ja jälleenrakennus maksoi valtiolle paljon. Kavadh alkoi vaatia rahoja, joita roomalaiset olivat aikaisemman rauhansopimuksen mukaan joutuneet maksamaan persialaisille. Kun rahoja ei kuulunut, Kavadh lähetti vasallinsa ryöstämään roomalaisten alueita. Roomalaiset tekivät myös omia retkiä Persian alueelle. Lopulta kummatkin osapuolet olivat valmiita neuvotteluun. Kavadh olisi varmasti halunnut saada aikaan rauhansopimuksen, mutta roomalaiset eivät olleet valmiita maksamaan aikaisemmin sovittuja rahoja, joten sopimusta ei saatu aikaiseksi. Vuoden 527 kesällä roomalaiset tekivät hyökkäyksen Mesopotamian dux Libelariuksen johdolla Nisibisiä ja Thebetha-nimistä linnoitusta vastaan. Roomalaisten tappiot olivat suuret, ja Justinianus, josta Justinuksen kuoleman jälkeen oli tullut yksinhallitsija, nimitti Belisariuksen Libelariuksen seuraajaksi.